Document ID: 31993R3415

ΚΑΝΟΝΙΣΜΟΣ (ΕΚ) αριθ. 3415/93 ΤΗΣ ΕΠΙΤΡΟΠΗΣ της 13ης Δεκεμβρίου 1993 για πρώτη τροποποίηση του κανονισμού (ΕΚ) αριθ. 3337/93 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στο Βέλγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,
Εκτιμώντας:
ότι λόγω της εμφανίσεως της κλασικής πανώλης των χοίρων σε περιοχή παραγωγής του Βελγίου, έχουν θεσπιστεί έκτακτα μέτρα στηρίξεως της αγοράς του χοιρείου κρέατος γι' αυτό το κράτος μέλος, από τον κανονισμό (ΕΚ) αριθ. 3337/93 της Επιτροπής (3)-
ότι η εφαρμογή του κανονισμού (ΕΚ) αριθ. 3337/93 απέδειξε την ανάγκη να καθοριστεί το μέσο βάρος των επιλέξιμων ζώων και να εφαρμοσθεί ο καθορισμός αυτός από την αρχή της εφαρμογής των εκτάκτων μέτρων-
ότι οι βελγικές κοινοτικές αρχές μείωσαν από τις 25 Νοεμβρίου 1993 τις ζώνες προστασίας στις οποίες απαγορεύεται προσωρινά η διάθεση στο εμπόριο ζωντανών χοίρων- ότι είναι συνεπώς ανάγκη να μειωθεί ο αριθμός των ζώων που μπορούν να αγορασθούν και να αντικατασταθεί το παράρτημα Ι του κανονισμού (ΕΚ) αριθ. 3337/93 από νέο παράρτημα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3337/93 τροποποιείται ως εξής:
1. Στο άρθρο 1 παράγραφος 1, οι όροι "βάρους μεγαλυτέρου" αντικαθίστανται από τους όρους "βάρους ίσου ή μεγαλυτέρου".
2. Το άρθρο 1 παράγραφοι 2 και 3 αντικαθίσταται από το ακόλουθο κείμενο:
"2. Η αγορά των πρώτων 158 200 ζωντανών χοίρων και των πρώτων 80 500 χοιριδίων καλύπτεται από τον προϋπολογισμό της Κοινότητας.
3. Επιτρέπεται στο Βέλγιο να αγοράσει συμπληρωματικά με δικές του δαπάνες και με τους όρους που προβλέπονται από τον παρόντα κανονισμό 67 800 ζωντανούς χοίρους και 34 500 χοιρίδια."
3. Στο άρθρο 4 παράγραφος 1, οι όροι "ζωντανούς χοίρους βάρους μεγαλυτέρου" αντικαθίστανται από τους όρους "ζωντανούς χοίρους βάρους ίσου ή μεγαλυτέρου".
4. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 25 Νοεμβρίου 1993- εντούτοις, οι διατάξεις που προβλέπονται στο άρθρο 1 σημεία 1 και 3 εφαρμόζονται από τις 22 Νοεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1993.

Labels: 2
17
3
6
18